Metanolinjeksjon

=Metanolinjeksjon= Hydratdannelse i produksjonsanlegg og rørledninger har alltid vært ett stort problem innen produksjon av naturgass. Uavhengig om hydratdannelsen skjer under transport, eller prosessering vil det kunne føre til driftsstans, og i verste fall ødeleggelse av kostbart utstyr.

**Hva er hydrat, og hvordan dannes dette:**
Hydrat er en blanding av hydrokarboner og vann og ligner på snø eller is. Hydrat kan formes når gassens temperatur faller til et visst nivå, men er samtidig avhengig av trykket. For å hindre at hydrat skal kunne forme seg i rørledningen mellom bore- og prosess plattformene, blir en inhibitor/metanol injisert sammen med gassen. Metanol virker som frostvæske.


 * Figur 1:** Figuren over viser under hvilket trykk og temperatur hydrat dannes [3]

**Metanolinjeksjon:**
For å hindre, og/eller bremse dannelsen av hydrater benytter man seg av en inhibitor som sprøytes inn i rørledningen, eller pumpesystemene. Det mest vanlige inhibitorene er metanol (MeOH), monoethylene glycol (MEG) og diethylene glycol (DEG). Metanol er typisk mest brukt i systemer uten resirkulering, mens MEG og DEG brukes i systemer hvor inhibitoren resirkuleres.

**Alternativer:**
Ett mulig alternativ til bruken av metanolinjeksjon er å justere temperaturen over, og trykket under dannelsespunktet for hydrater. Dette viser seg i praksis å være tilnærmet umulig grunnet store kostnader, og tekniske utfordringer.

Oppvarming av rørsystemene er også ett mulig alternativ for å hindre hydratdannelse. Dette er svært energikrevende, og ikke minst meget komplisert på store dyp.

Kilder:
1. Kulturminne Frigg: Brønn – lastet 06.11.2010 fra [] 2. Campell & Co: Quick Determination of the Methanol Injection Rate for Natural-Gas Hydrate Inhibition – lastet 05.11.2010 fra http://www.jmcampbell.com/april-2009.php 3. Offshore: Chemical inhibition of gas hydrates in deepwater production systems- lastet 05.11.2010 fra http://www.offshore-mag.com/index/article-display/0156574852/articles/offshore/volume-70/Issue_6/subsea/Flow_assurance_Chemical_inhibition_of_gas_hydrates_in_deepwater_production_systems.html